stanford-oval/wikipedia huggingface dataset:
Helena Kuula
Elämä Pihlajakadulla > Avioliitto Akin kanssa ja poistuminen sarjasta

Helena päätyi suhteeseen Pihlajakadulle palanneen Aki Nikkisen kanssa. Helena on luopunut jopa perheestään Akin takia. Sebastian perheineen ei hyväksy Akia osaksi perhettä ja Sergei taas on katkaissut välinsä Helenaan, koska tämä uskoi Marianna Kurkea, joka väitti Sergein tulleen hulluksi. Kun totuus Mariannasta paljastui, Sergei ei antanut äidilleen anteeksi.
Sebastian oli laittanut videokamerat Akin toimistoon vakoillakseen Akia. Hän näki kuinka Aki suuteli ex-vaimoa (ja Sebastian ex-naisystävää) Monicaa ja tallensi videon. Sebastian lähetti Helenalle nimettömän kirjekuoren jossa oli video. Helena katsoi videon ja myöhemmin humalaisena näytti videon hänen perhepäivällisenä, jossa Monica ja Aki olivat mukana. Masentunut Helena lähti kotoa ja sammui kadulle. Heikki Pohjonen toi Helenan sairaalaan. Helena purki kihlauksensa Akin kanssa mutta Aki puhui tämän ympäri ja he menivät naimisiin sairaalassa. Sebastian ja Sergei olivat molemmat hyvin pettyneitä Helenaan.
Helenalle selvisi kevään 2015 päätösjaksossa että Aki oli huijannut häneltä Amandan. Hän alkoi suunnittelemaan kostoa Sebastianin, Karin ja Sergein kanssa. Aki saatiin pidätettyä, mutta poliisiasemalla Akin puhe vakuutti Helenan Akin vilpittömyydestä, joten Helena antoi Akille anteeksi ja Aki vapautettiin. Aki tuhosi Helenan nähden sopimuksen, jolla Aki huijasi Amandan itselleen. Myöhemmin Aki järjesti perhepäivällisen, jossa Alissan puhe isästään vakuutti Helenan jälleen Akin vilpittömyydestä. Marraskuussa 2015 esitetyssä jaksossa Helena kuuli Akin ja Alissan keskustelun, josta kävi ilmi Akin omistavan edelleen puolet Amandasta ja tuhonneen kopion Amandan luovutussopimuksesta. Sitä seuraavassa jaksossa Helena kiristää Akia antamaan alkuperäisen Amandan luovutussopimuksen Helenalle aseella uhaten. Aki antaa alkuperäisen sopimuksen ja kertoo Helenalle, ettei koskaan rakastanut häntä tai edes pitänyt hänestä. Tämä oli Helenalle liikaa ja tämä ampui Akia. Tämän jälkeen Helena oli todella järkyttynyt ja luuli tappaneensa Akin. Hän kertoi asiasta Kristiinalle ja Ullalle. Helena pelkäsi joutuvansa vankilaan, mutta Ulla lupasi tälle yhteyksien kautta piilopaikan Malagasta. Ulla ja Kristiina hyvästelivät Helenan ennen kuin tämä lähti pois Suomesta.
Rakkauselämä

Igor Kuula/Olavi Kanerva: avioliitto, päättyi Igorin valekuolemaan, käyttää nykyään nimeä Olavi Kanerva. Avioliitosta syntyi Sebastian Vuorela, Sergei Kuula ja Sebastianin kadonnut kaksonen Antti Polvijärvi.
Rafael Aro: Rafaelilla ja Helenalla oli seksisuhde mistä Helena maksoi Rafaelille.
Seppo Taalasmaa: avioliitto, päättynyt. Seppo lähti pois Pihlajakadulta Siperian jälkeen ja erosi Helenasta.
Ismo Laitela: yhden illan juttu Sepon lähdön jälkeen. Ismo on aiemmin ollut ihastunut Helenaan mutta tunteet olivat yksipuolisia mutta Sepon lähdettyä Helena ihastui Ismoon. Suhde päättyi myöhemmin Helenan saatua tietää Ismon seurustelevan myös Kristiinan kanssa.
Aki Nikkinen: avioliitto, päättynyt. Helena lähti pois Pihlajakadulta ampumistapauksen jälkeen, ja muutti Malagaan.
Kari Taalasmaa: suudelma
Hockey Arena

| Hockey Arena |
| --- | --- |
Kehittäjä:  Ivan Behunek
Julkaistu:  13. huhtikuuta 2004
Lajityyppi:  Manageripeli
Pelimuoto:  MMOG
Alusta:  WWW-selain
Lisää peliartikkeleitaVideopelien teemasivulla
Infobox OK   : 
Hockey Arena on selaimella pelattava MMOG-tyypinen jääkiekkomanageripeli. Pelin on kehittänyt slovakialainen Ivan Behunek. Peli on käännetty myös suomeksi.
Pelaaminen > Aloittaminen

Peli aloitetaan ilmaisella rekisteröitymisellä, jonka jälkeen manageri saa jääkiekkoseuran johdettavakseen. Seuralleen ja kotiareenalleen voi valita nimen. Organisaation taso, rahavarat,fan clubin koko ja areenan koko ovat kaikilla aloittaessa samat. Pelaajisto alustetaan myös. Seura ei kuitenkaan välttämättä ole uusi, vaan lopettaneiden managereiden tilalle tulee uusi seura.
Pelaaminen > Pelin kulku

Peli etenee jatkuvasti, vaikkei manageri olisikaan paikalla. Joka ilta Suomen aikaa kello 23:00 alkaa ns. yöpäivitys, joka kestää pari tuntia. Yöpäivityksen aikana päivittyvät asiat seuraavassa järjestyksessä:
pelaajien sopimuksien loppuminen ja automaattinen jatkuminen
pelaajien huolellinen scouttaaminen
ottelut
pelaajien harjoittelu/toipuminen
kustannuksien maksaminen joukkueiden rahoista
rakennushankkeiden laskeminen
siirtojen prosessointi siirtomarkkinoilla
pelaajien yöllinen toipuminen
joukkueiden antaminen uusille managereille
Yksi kausi kestää 70 päivää. Pelaajat vanhenevat vuodella 70 päivän välein. Kausi alkaa 16 joukkueen kaksinkertaisella runkosarjalla. Runkosarjan ja pudotuspelin pelipäivät ovat maanantai, tiistai, torstai ja perjantai. Muille päiville voi sopia ystävyysotteluita, vaikka muiden maiden sarjoissa pelaavien seurojen kanssa. Kahdeksan parasta jatkaa pudotuspeleihin, neljä pysyy samassa sarjassa ja neljä viimeistä putoaa alempaan sarjaan. Lukuun ottamatta ylintä sarjatasoa, jolla nouseminen ei ole mahdollista ja alinta sarjatasoa jolta ei voi tippua. Pudotuspelisarjat ratkaistaan paras kolmesta -menetelmällä. Finalistit (2 joukkuetta) nousevat ylempään sarjaan. Menestyksestä palkitaan rahabonuksin ja joukkueelle tulee lisää faneja. Jokaisessa sarjassa palkitaan kymmenen eniten maaleja, pisteitä tai puolustajien maaleja tehnyttä pelaajaa, sekä viisi parasta maalivahtia torjuntaprosentin mukaan. Voit myös halutessasi ostaa sponsoripaketin, jonka avulla saat lisäominaisuuksia mutta se maksaa oikeaa rahaa.
Pelaaminen > Pelin osa-alueet

Managerilla on monia tehtäviä. Pelaajapolitiikka on tärkeässä osassa. Pelaajien osto ja myynti, vapaiden agenttien sopimusten uusimiset ovat managerin vastuulla sekä uusien junioreiden nostaminen juniorikoulutuksesta. Kokoonpanot, taktiikat ja peluutus ovat myös managerin päätäntävallassa, samoin pelaajien harjoitusohjelmat. Joukkueen taloudesta on huolehdittava ja organisaatiota voi kehittää. Taloudessa on luottoa –15 000 000 asti. Jos rahavarat menevät alle –50 000 000, managerilla on yhden kirjautumiskerran aikaa saada rahavarat takaisin yli –50 000 000 ennen kuin joukkue poistetaan. Organisaatiossa kehitettävät osa-alueet ovat: Harjoittelutilat, joka parantaa pelaajien harjoittelun tasoa. Lepotilat,joissa pelaajien energiat palautuvat joka taas saattaa vähentää loukkaantumisriskiä sekä otteluissa että harjoituksissa. Juniorikoulutuksen tasoa nostamalla kehitettävien junioreiden määrä kasvaa, mutta se ei vaikuta tulevien junioreiden lahjakuuden tai potentiaalin tasoon. Cheerleaderit lisäävät joukkueen motivaatiota otteluun. Scouttausosastoa kehittämällä scouttaus luonnollisesti paranee. Markkinointiosastoa kehittämällä fanien määrä kasvaa nopeammin ja fanituotteet myyvät paremmin. Fanclubin koko on ehkä kaikkein tärkein kehitettävistä asioista. Se kasvaa sitä mukaa kun joukkue menestyy ja manageri lisää markkinointiosaston tasoa. Fanclubin koko vaikuttaa katsojien määrään joukkueen otteluissa, viikoittain myytyjen fanituotteiden määrään ja joka keskiviikko sponsorit maksavat 8500/fani.
Oman seuransa lisäksi on mahdollista päästä johtamaan maajoukkuetta osallistumalla U20- tai maajoukkuevalmentajavaaleihin.
Aikuisten ja nuorten MM-kisat pelataan vuorotellen eri kausina.
Pelaaminen > Sarjajärjestelmä

Joukkueet on jaettu managerien kansallisuuden mukaan liigoihin. Pelissä on tällä hetkellä (11. marraskuuta 2008) yli 50 maan liigat. Suomi on yksi näistä. Liigat on jaettu divisiooniin ja lohkoihin siten, että ylimmällä tasolla on yksi lohko ja alaspäin siirryttäessa lohkomäärä kaksinkertaistuu joka tasolla. Kaikissa pelin lohkoissa on 16 joukkuetta. Suomessa lohkoja on tällä hetkellä (3. marraskuuta 2009) yhdeksän sarjatasoa, joissa aina kaksinkertainen määrä sarjoja.
Oman lohkonsa lisäksi on viiden ylimmän divisioonan joukkueet osallistuvat National Cupiin. Menestymällä ykkösdivisioonassa tai National Cupissa pääsee mukaan kansainvälisiin turnauksiin. Kilpapelien lisäksi on mahdollista pelata ystävyysotteluita mitä tahansa joukkuetta vastaan.
Eniten joukkueita/sarjatasoja on Tšekissä, Suomessa joukkueita on tällä hetkellä (30.03.2012) kolmanneksi eniten.
Kehitys ja historia

13. huhtikuuta 2004 julkinen beta-testaus päättyi ja nykyinen peli käynnistyi
27. tammikuuta2006 pelissä oli mukana 20 000 manageria
18. tammikuuta 2007 pelissä oli mukana 30 000 manageria
14. marraskuuta 2007 pelissä oli mukana 35 000 manageria
27. helmikuuta 2008 siirryttiin versioon 2.0
21. kesäkuuta 2009 siirryttiin versioon 3.0
Aiheesta muualla

Pelin virallinen sivusto
Ilja Tšernousov

| Mitalit | Mitalit | Mitalit |  |
| --- | --- | --- | --- |
|  Ilja Tšernousov |  Ilja Tšernousov |  Ilja Tšernousov |  |
Maa:   Venäjä
Miesten maastohiihto
|  Olympialaiset  |  Olympialaiset  |  Olympialaiset  |  |
|  Pronssia | Sotši 2014 | 50 km (v) |  |
| MM-kilpailut  | MM-kilpailut  | MM-kilpailut  |  |
|  Pronssia | Oslo 2011 | yhdistelmäkilpailu |  |
Ilja Grigorjevitš Tšernousov (ven. Илья Григорьевич Черноу́сов, s. 7. elokuuta 1986 Novosibirsk) on venäläinen maastohiihtäjä.
Tšernousov voitti junioreiden maailmanmestaruuden 4 × 10 kilometrin viestissä Rovaniemellä 2005. Saman ikäluokan MM-kilpailuissa Kranjissa 2006 hän sai hopeaa 20 kilometrin yhdistelmäkilpailussa ja 4 × 5 kilometrin viestissä. Alle 23-vuotiaiden MM-kilpailuissa hän oli toinen 15 kilometrin vapaan hiihtotavan kilpailussa Tarvisiossa 2007 ja 30 kilometrin vapaan hiihtotavan yhteislähtökilpailussa Mallesissa 2008. Aikuisten arvokilpailuihin hän osallistui ensimmäisen kerran Sapporon MM-kisoissa 2007 ollen yhdistelmäkilpailussa 31:s. Oslon MM-kisoissa 2011 hän saavutti pronssia yhdistelmäkilpailussa ja oli kahdestoista 50 kilometrillä. Sotšin olympialaisissa 2014 hän saavutti pronssia vapaan hiihtotavan 50 kilometrillä ja oli viides 30 kilometrin yhdistelmäkilpailussa. Falunin MM-kilpailuissa 2015 hän oli 30 kilometrin yhdistelmäkilpailussa viidestoista.
Maailmancupdebyytissään Jällivaarassa marraskuussa 2006 Tšernousov oli 15 kilometrin kilpailussa 26:s. Ensimmäiset henkilökohtaiset palkintokorokepaikkansa hän sai kaudella 2009−2010 oltuaan 30 kilometrin yhdistelmäkilpailuissa toinen Rybinskissä ja kolmas Lahdessa. Ensimmäisen voittonsa hän saavutti Rybinskin yhdistelmäkilpailussa helmikuussa 2011. Kaudella 2011–2012 hän oli toinen Rybinskin 15 kilometrin yhteislähtökilpailussa ja 30 kilometrin yhdistelmäkilpailussa. Maailmancupin kokonaiskilpailussa hän oli yhdeksäs. Kaudella 2012–2013 hän sijoittui toiseksi Sotšin yhdistelmäkilpailussa ja kolmanneksi Oslon 50 kilometrin vapaan hiihtotavan yhteislähtökilpailussa. Maailmancupin kokonaiskilpailussa hän sijoittui kuudenneksi. Venäjän voitokkaaseen 4 × 10 kilometrin viestijoukkueeseen hän kuului Davosissa kaudella 2006−2007.
Tšernousov on kilpaillut pitkien matkojen Ski Classics -kilpailuissa. Vuoden 2020 jälkeen hän on edustanut Sveitsiä.
Tšernousov on naimisissa sveitsiläisen ampumahiihtäjän Selina Gasparinin kanssa.
Vladimir Putin palkitsee Ilja Tšernousovin kunniamerkillä Sotšin olympiakisojen jälkeen 2014.
Ibbenbüren

| Ibbenbüren |
| --- | --- |

 vaakuna
 Ibbenbüren
 Koordinaatit: 52°17′N, 7°43′E 
Valtio:  Saksa
Osavaltio:  Nordrhein-Westfalen
Hallintopiiri:  Münster
Piirikunta:  Steinfurt
Hallinto:  
 – Pormestari:  Marc Schrameyer (SPD)
Pinta-ala:  
 – Kokonaispinta-ala:  108,87 km²
Korkeus:  64 m
Väkiluku (31.12.2022):  52 421
 – Väestötiheys:  482 as./km²
 
 www.ibbenbueren.de  
Infobox OKVirheellinen NIMI-arvo: 
Ibbenbüren on keskikokoinen kaupunki (Mittelstadt)selvennä Nordrhein-Westfalenin osavaltiossa Saksassa. Se sijaitsee Teutoburgin metsän luoteislaidalla ja kuuluu Steinfurtin piirikuntaan. Kaupungin läpi virtaa Ibbenbürener Aa -joki. Ibbenbürenille myönnettiin kaupunginoikeudet 1. maaliskuuta 1724.
Ibbenbüren jaetaan yhdeksään eri kaupunginosaan (Stadtteile). Asukasluvullisesti niistä selvästi suurin on Innenstadt noin 24 700 asukkaallaan (syyskuussa 2023). Koko kaupungin asukasluku oli 55 421 vuoden 2022 lopussa. Pinta-alaltaan Ibbenbüren on 108,87 neliökilometrin suuruinen, ja asukastiheys on 482 as./km².
Kaupunkia rajaavat Mettingenin, Westerkappelnin, Saerbeckin, Hopstenin ja Recken kunnat sekä Tecklenburgin ja Hörstelin kaupungit.
Kuvia

Ibbenbüreniläinen aukio.
Kirkko.
Aiheesta muualla

Kuvia tai muita tiedostoja aiheesta Ibbenbüren Wikimedia Commonsissa
Kaupungin viralliset sivut (saksaksi)
Industry Foundation Classes

IFC (Industry Foundation Classes) on kansainvälinen ja jatkuvasti kehitettävä rakennusalan ISO/PAS 16739 standardi oliopohjaisen tiedon siirtoon tietokonejärjestelmästä toiseen. IFC-standardia kehittää IAI-järjestö (International Alliance for Interoperability). IAI tunnetaan nykyisin markkinointinimellä buildingSMART.[lähde? ]
IFC-tiedonsiirtoa käytetään erityisesti tuotemalliperusteisessa rakennussuunnittelussa. Standardin perusajatus on se, että sen välityksellä on mahdollista siirtää tuotemallitietoa ohjelmistoista riippumattomasti sekä CAD-järjestelmien välillä, että myös esimerkiksi suunnitteluohjelmistosta erilaisiin analyysi-, tuotanto- ja tuotetieto-ohjelmistoihin. IFC:llä siirretään ainoastaan oliotietoa eli 3D-geometria ja parametreja, sillä ei voida siirtää piirustusmuotoista tietoa.[lähde? ]
Uusin IFC-standardi versio 4 Add1 julkaistiin 2015.
IFC-standardi versio 4 (aikaisemmin nimeltään 2x4) julkaistiin 2013.
Seuraavista ohjelmistoista on julkaistu IFC 2x3:n ensimmäisen ja toisen vaiheen määrittelyjen kanssa yhteensopiva versio:
Active3D (Archimem Group)
Allplan (Nemetschek Group) − arkkitehtisuunnitteluohjelmisto
ArchiCAD  (Graphisoft /Nemetschek Group) − arkkitehtisuunnitteluohjelmisto
AutoCAD Architecture  (Autodesk) − arkkitehtisuunnitteluohjelmisto
Bentley Architecture (Bentley) − arkkitehtisuunnitteluohjelmisto
DDS-CAD (Data Design System) − talotekniikan suunnitteluohjelmisto
MagiCAD (MagiCAD Group) − talotekniikan suunnitteluohjelmisto
Modelspace (Gravicon) - hankkeen ja rakennuksen elinkaaren tiedonhallinnanohjelmisto
Navisworks (Autodesk) − ohjelmistoperhe mallien tarkasteluun, aikataulutukseen ja simulointiin
Revit Architecture (Autodesk) − arkkitehtisuunnitteluohjelmisto
Revit Structure (Autodesk) − rakennesuunnitteluohjelmisto
Revit MEP (Autodesk) − talotekniikan suunnitteluohjelmisto
Solibri Model Checker (Solibri) − mallien laadunvarmistusohjelmisto
Tekla Structures (Tekla) − rakennesuunnittelu − ja työmaahallintaohjelmisto
Tekla BIMsight beta (Tekla) − mallien yhdistely- ja törmäystarkasteluohjelmisto
Vertex BD (Vertex) − rakennussuunnitteluohjelmisto
Vizelia Facility Management (Vizelia) − kiinteistönhallintaohjelmisto
Seuraavat ohjelmistot ovat yhteensopivia IFC 2x3:n ensimmäisen vaiheen määrittelyjen kanssa:
CADiE Sähäkkä (Arkistoitu – Internet Archive) (Symetri Oy) − kiinteistön sähkösuunnitteluohjelmisto
CADS Hepac Pro (Kymdata Oy) − lvi-tekniikan suunnitteluohjelmisto
CADS Electric Pro (Kymdata Oy) − sähkötekniikan suunnitteluohjelmisto
IFC3DX − IFC vienti Oracle CADView-tietokantaan (NorConsult)
SCIA ESA-PT (Nemetschek Group)
VectorWorks (Nemetschek Group) − arkkitehtisuunnitteluohjelmisto
Aiheesta muualla

International Alliance for Interoperability
buildingSMART-järjestön sivusto (Arkistoitu – Internet Archive)
buildingSMART-järjestön Suomen yhteisö
Hitman

Wikisanakirjassa on tähän liittyvä sananselitys: .
Hitman tai Hit Man voi tarkoittaa ainakin seuraavia:
Kirjat

Hitman: Enemy Within, William C. Dietzin kirja
Hit Man: A Technical Manual for Independent Contractors, Rex Feralin kirja
Confessions of an Economic Hit Man, John Perkinsin kirja
Elokuvat ja televisio

Hitman (Baja), Kurt Vossin ohjaama elokuva vuodelta 1996
Hitman, R. Danin ohjaama elokuva vuodelta 1997
Hitman (Logan's War: Bound by Honor), Michael Preecen ohjaama televisioelokuva vuodelta 1998
Hitman, samannimiseen videopelisarjaan pohjautuva elokuva vuodelta 2007
The Hitman, Chuck Norrisin tähdittämä elokuva vuodelta 1991
Hit Man, George Armitagen ohjaama elokuva vuodelta 1972
Hit Man, Richard Linklaterin ohjaama elokuva vuodelta 2024
Palkkamurhaaja avaruudesta (The Hit Man), Gary Nelsonin ohjaama elokuva vuodelta 1991
The Contract Killer (Sat sau ji wong, myös nimellä Hitman), Wei Tungin ohjaama elokuva vuodelta 1998
Videopelit

Hitman , IO Interactiven pelisarja
Hitman: Codename 47, videopeli vuodelta 2000
Hitman 2: Silent Assassin, videopeli vuodelta 2002
Hitman: Contracts, videopeli vuodelta 2004
Hitman: Blood Money, videopeli vuodelta 2006
Hitman: Absolution, videopeli vuodelta 2012
Hitman, videopeli vuodelta 2016
Musiikki

Hitman, yhdysvaltalainen rap-artisti.
”The Hitman”, kappale Queenin vuoden 1991 albumilta Innuendo
Hit Man, Neal Morsen albumi vuodelta 2005
Sarjakuvat

Hitman, DC Comicsin sarjakuva
Hitman, Marvel Comicsin sarjakuvahahmo
Muita merkityksiä

Bret ”The Hitman” Hart, kanadalainen showpainija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hitman”, voi hakea sivunnimihaulla, laajalla sivunnimihaulla tai tekstihaulla.
Imukudos

Imukudos eli lymfaattinen kudos on yksi tärkeimmistä elimistön immuunipuolustuksen osista, joka estää mikrobien pääsyä elimistöön. Imukudos muodostuu pääasiassa lymfosyyteistä eli imusoluista sekä niiden varhaismuodoista ja erilaistuneista muodoista. Lisäksi imukudoksessa on verkkosäikeitä, jotka muodostavat verkkorakenteita tukemaan yksittäisiä kudoksen soluja. Imukudosta on runsaasti lymfaattisissa elimissä, joita ovat muun muassa perna, kateenkorva, kitarisa, kielirisa, nielurisat ja luuydin.
Imukudosta on runsaasti myös limakalvonalaisissa imukeräsissä etenkin suolistossa. Eräs imukudoksen tehtävä on muodostaa imusoluja ja vasta-aineita.
Ibara

| Ibara (井原市) |
| --- | --- |
 Odajoen penkereen kirsikkapuita
 lippu:  Symboli
 Ibaran sijainti Okayaman prefektuurissa
 Ibara
 Koordinaatit: 34°35′52″N, 133°27′50″E 
Valtio:  Japani
Alue:  Chūgoku
Prefektuuri:  Okayaman prefektuuri
Pinta-ala:  
 – Kokonaispinta-ala:  243,54 km²
Väkiluku (11/2019):  40 016
 – Väestötiheys:  164,3 as./km²
Symbolit:  
 – Puu:  Japaninmustamänty
 – Kukka:  Kirsikka
 – Kukkiva kasvi:  Tarhaorvokki, petunia
 
 http://www.city.ibara.okayama.jp/ 
Infobox OKVirheellinen NIMI-arvo: 
Ibara (jap. 井原市, Ibara-shi) on Japanin kaupunki Honshūn saarella Chūgokun alueella Okayaman prefektuurissa. Se sijaitsee sisämaassa prefektuurin lounaisosassa ja rajautuu lännessä Hiroshiman prefektuuriin. Takahashijoen sivujoki Oda virtaa kaupungin läpi. Kaupungin pohjoisosat ulottuvat Kibin ylängölle. Ibarassa on 40 016 asukasta (marraskuussa 2019) ja sen pinta-ala on 243,54 neliökilometriä.
Ibara kehittyi Edo-kaudella San’yōdō-tien varren postiasemana (shukuba). Siellä viljeltiin puuvillaa ja Persicaria tinctoria -kasvia, josta saadaan indigoväriä. Sankin kōtai -käytännön mukaisesti Edoon matkustavat daimiot veivät niistä valmistettuja tuotteita mukanaan tuliaisiksi. Meiji-restauraation jälkeen Ibaraan syntyi paljon pieni- ja keskisuuria tekstiiliteollisuuden yrityksiä. Ne tuottivat aluksi monia erityypisiä kankaita, toisen maailmansodan jälkeen erityisesti denimiä. Myöhemmin kaupunkiin on sijoittunut myös tekokuitujen ja autonosien valmistusta. Kaupunkioikeudet Ibaralle myönnettiin laajan kuntaliitoksen yhteydessä vuonna 1953. Kaupunki kasvoi huomattavasti vuonna 2005, kun siihen yhdistettiin Bisein ja Yoshiin maaseutukaupungit. Tärkeä elinkeino Yoshiissa on kalkkikiven louhinta, Biseissä harjoitetaan karjataloutta ja puutarhaviljelyä. Maaseutualueilla tuotetaan myös esimerkiksi viinirypäleitä ja männyntuoksuvalmuskaa.
Ibaran nähtävyyksiä ovat muun muassa Tenjinkyōn luonnonkaunis laakso, Kōzan-jin buddhalainen temppeli ja kaupungista kotoisin olleen kuvanveistäjän Hirakushi Denchūn töitä esittelevä museo. Kaupunkia palvelee Ibara-rautatien Ibara-linja.
Kuvia

Tenjinkyōn laakso
Ibaran rautatieasema
Näkymä Ibaraan
Ibaran aseman edustaa
Aiheesta muualla

Kuvia tai muita tiedostoja aiheesta Ibara Wikimedia Commonsissa
Kaupungin internetsivut (japaniksi)
Hymns for the Broken

| Hymns for the Broken Evergrey |
| --- | --- | --- |

Studioalbumin tiedot
 Julkaistu: 26. syyskuuta 2014
 Tuottaja(t): Tom Englund, Jacob Hansen
 Tyylilaji: heavy metal progressiivinen metalli
 Kesto: 61.13
 Levy-yhtiö: AFM
Listasijoitukset
  24. 
Evergreyn muut julkaisut
| A Decade and a Half 2011 | Hymns for the Broken 2014 | The Storm Within 2016 |
Hymns for the Broken on ruotsalaisen progressiivista metallia soittavan yhtyeen Evergreyn vuonna 2014 julkaistu yhdeksäs albumi.
Kappaleet

The Awakening – 1.42
King of Errors – 5.42
A New Dawn – 4.37
Wake a Change – 4.50
Archaic Rage – 6.28
Barricades – 4.59
Black Undertow – 5.03
The Fire – 4.12
Hymns for the Broken – 4.58
Missing You – 3.27
The Grand Collapse – 7.48
The Aftermath – 7.27
Kappaleet > Limited Edition Bonuslevy

Hymns for the Broken (Piano versio) – 4.40
Barricades (Piano versio) – 3.52
These Scars (Piano versio) – 4.55
Kokoonpano

Tom S. Englund – kitara, laulu
Rikard Zander – kosketinsoitin
Johan Niemann – bassokitara
Henrik Danhage – kitara
Jonas Ekdahl – rummut
Arvostelut

Imperiumi: 9/10
Kaaoszine: 7/10
Aiheesta muualla

Hymns for the Broken Discogsissa. (englanniksi)
Albumi Hymns for the Broken Encyclopaedia Metallum -sivustolla (englanniksi)
Honkilahti

| Honkilahti Honkilax> Entinen kunta – nykyiset kunnat: Eura |
| --- | --- |

 vaakuna :  sijainti 
Sijainti:  60°58′01.6″N, 022°06′51.3″E
Lääni:  Turun ja Porin lääni
Maakunta:  Satakunnan maakunta
Kuntanumero:  100
Hallinnollinen keskus:  Koskenkylä
Perustettu:  1904
– emäpitäjä:  Eura
Liitetty:  1970
– liitoskunnat:  Eura Hinnerjoki Honkilahti
– syntynyt kunta:  Eura
Pinta-ala:   km²   (1.1.1969)
– maa:  116,4 km²
Väkiluku:  1 548   (31.12.1969)
– väestötiheys:  15,27 as./km²
Honkilahden koulu
Honkilahti (ruots. Honkilax) on Satakunnassa sijainnut entinen Suomen kunta. Se erotettiin Eurasta itsenäiseksi kunnaksi vuonna 1904 ja liitettiin jälleen Euraan 1970. Honkilahden naapurikunnat olivat Eura, Lappi, Hinnerjoki, Laitila, Karjala, Mynämäki, Yläne ja Säkylä. Kunnan asukasluku vuonna 1969 oli 1 548.
Historia

Honkilahti muodostettiin vuonna 1657 Euraan kuuluvaksi rukoushuonekunnaksi ja se erosi Eurasta omaksi kunnakseen 1904. Kunta liitettiin 1970 takaisin Euraan. Honkilahdella on puukirkko, jonka on rakentanut Tuomas Ravonius vuonna 1759. Honkilahden eteläosissa sijaitsee Koskeljärvi ja kuntaan kuului myös useita kilometrejä Pyhäjärven rantaviivaa.
Vuonna 1960 valtaosalla kotitalouksista oli sähköt (94,36 %). Honkilahden väkiluku oli suurimmillaan vuonna 1957, jolloin asukkaita oli 1 887. Tuolloin väestötiheys oli 16,13 asukasta neliökilometriä kohden.
Honkilahden vaakunan suunnitteli Gustaf von Numers ja se vahvistettiin vuonna 1951.
Honkilahdelle asutettiin viime sotien jälkeen Räisälän siirtoväkeä.
Tunnettuja honkilahtelaisia

Pentti Eskola (1883–1964), geologi
Jussi Lammela (s. 1959), muusikko
Juhana Uusikartano (1772–1835), saarnaaja
Vihtori Viitanen (1863–1918), kansanedustaja
Kylät

Auvainen, Haveri, Honkilahti (Kirkonkylä), Komoinen, Lellainen, Löyttylä, Mannila
Vuoden 1960 taajamarajauksen mukaan Honkilahden taajamat olivat kirkonkylä (284 asukasta) ja Mannila (293 asukasta). Kumpaakaan ei lasketa enää nykyään taajamaksi.
Väestö

Seuraavassa kuvaajassa on esitetty Honkilahden väestönkehitys kymmenen vuoden välein vuosina 1880–1960.
| Honkilahden väestönkehitys 1880–1960 |
| --- | --- | --- | --- | --- |
| Vuosi |  |  | Asukkaita |  |
| 1880 | 1880 |    | 1 262 | 1 262 |
| 1890 | 1890 |    | 1 455 | 1 455 |
| 1900 | 1900 |    | 1 635 | 1 635 |
| 1910 | 1910 |    | 1 665 | 1 665 |
| 1920 | 1920 |    | 1 532 | 1 532 |
| 1930 | 1930 |    | 1 596 | 1 596 |
| 1940 | 1940 |    | 1 640 | 1 640 |
| 1950 | 1950 |    | 1 890 | 1 890 |
| 1960 | 1960 |    | 1 848 | 1 848 |
Lähde: Tilastokeskus.
Aiheesta muualla

Kuvia tai muita tiedostoja aiheesta Honkilahti Wikimedia Commonsissa
Honkilahti.fi